CELEX: 62015TN0316
Language: et
Date: 2015-06-11 00:00:00
Title: Kohtuasi T-316/15: 11. juunil 2105 esitatud hagi – Poola Vabariik versus komisjon

7.9.2015   
            
            
               ET
            
            
               Euroopa Liidu Teataja
            
            
               C 294/75
            
         11. juunil 2105 esitatud hagi – Poola Vabariik versus komisjon
   (Kohtuasi T-316/15)
   (2015/C 294/90)
   Kohtumenetluse keel: poola
   
      Pooled
   
   
      Hageja: Poola Vabariik (esindaja: B. Majczyna)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 31. märtsi 2015. aasta otsus (avaldatud numbri all C[2015] 2230), millega keelduti toetuse andmisest Euroopa Regionaalarengu Fondist suurprojektile „Uuenduslike teenuste väljaehitamine IBM ühistalituste keskuses Wrocławis”, mis on osa rakenduskavast „Uuenduslik majandus”, mis on hõlmatud struktuuriabiga eesmärgi „Lähenemine Poolas” raames;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide: Määruse (EÜ) nr 1080/2006 (1) artikli 3 lõike 2 punkti a on vääralt tõlgendatud, kuna on lähtutud sellest, et investeeringud ühistalituste keskuste ülesehitamiseks, eelkõige IT-spetsialistide töölevõtmine uuenduslike teenuste loomiseks, ei ole „tootlik investeerimine, mis aitab kaasa püsivate töökohtade loomisele ja säilitamisele” selle sätte tähenduses, mistõttu seda ei saa Euroopa Regionaalarengu Fondi rahadega kaasfinantseerida.
            
         
               2.
            
            
               Teine väide: Euroopa Regionaalarengu Fondi rahadega kaasfinantseerimisele loa andmise tingimusi on vääralt tõlgendatud, kuna lähtutud on sellest, et kaasrahastada saab ainult investeeringuid, mis on „silmapaistvalt innovatsioonisuutlikud”, ning projektile on antud väär hinnang, kuna lähtutud on sellest, et puuduva innovatsioonipotentsiaali tõttu ei kattu see neljanda rakenduskava „Uuenduslik majandus” prioriteetse suunaga.
            
         
               3.
            
            
               Kolmas väide: Projektile on antud väär hinnang, kuna on tuvastatud, et puudub avalike vahendite eraldamise põhjendus, ning kuna Euroopa Regionaalarengu Fondi rahadega kaasfinantseerimisele loa andmise tingimusi on vääralt tõlgendatud, kuna lähtutud on sellest, et projektis ettenähtud tingimustel intressi maksmine takistab kaasfinantseerimisele loa andmist.
            
         
               4.
            
            
               Neljas väide: Lojaalse koostöö põhimõtet ja määruse (EÜ) nr 1083/2006 artikli 41 lõiget 2 on rikutud, kuna projekti hindamise tähtaega on oluliselt ületatud, selle hindamise raames muudeti arvamust, mis puudutab teenuste sektoris tehtavate investeeringute finantseerimise võimalust, ning Poola ametiasutuste selgitusi projekti innovatsioonisuutlikkuse kohta ei võetud arvesse.
            
         
      (1)  Euroopa Parlamendi ja nõukogu 5. juuli 2006. aasta määrus (EÜ) nr 1080/2006, mis käsitleb Euroopa Regionaalarengu Fondi ja millega tunnistatakse kehtetuks määrus (EÜ) nr 1783/1999 (ELT L 210, lk 1).